پرویز رَسوٗل

پرویز رَسوٗل (پیدٲیش 13 فَرؤری 1989) چھ اَکھ ہندوستٲنہ کرکٹر یٗس جۆنوٗبی کشمیر کس اننت ناگ ضلعہٕ کس ویٚجہِ برٛور بستی ہند چھ، یس جموں و کشمیر باپتھ آل راؤنڈر سنٛد کردار ادا کران چھ۔ دٕچھنہ طرفہٕ بیٹسمین تہٕ آف بریک بالر، رَسوٗل چھ جموں و کشمیر ٹیمک کپتان تہٕ انڈیا اے یک باقٲعدٕ رکن۔ سہ آو سن رائزرز حیدرآباد 2014 کہ آیی پی ایل نیلامس مَنٛز ₹95 لَچھ (110,000 امریکی ڈالر) مَنٛز کٕننہٕ۔ رَسوٗل اوس جموں و کشمیر مِتُھن منہاسس پتہٕ دۆیم کرٚکیٚٹر ییٚمہ آیی پی ایٚلس مَنٛز گنٛدن اوس تہٕ ریاستٕ طرفہٕ او ڈی آی یس تہٕ ٹی 20 یس مَنٛز ہنٛدستٲنہ قومی ٹیمہ خٲطرٕ گنٛدن وول گۄڑنیک۔ أمہ گؠون پننہ بین الاقوٲمی پیشورانہٕ زندگی مَنٛز صرف 1 ٹی 20 تہٕ 1 او ڈی آیی۔

رَسوٗلس آیہ 2013 ہس مَنٛز زمبابوے کس دورٕ باپتھ قومی ٹیم باپتھ گۄڈنچہ کال اپ۔ رَسوٗلن کٔر ٲخٕر کار 15 جوٗن 2014 دۄہ میٖر پوٗرس مَنٛز بنگلہ دیش خِلاف قومی ٹیم نمٲئندگی۔ پرویز رَسوٗلس میٛول 2017 ہس مَنٛز انگلینڈس خِلاف پنن گۄڈنیوک ٹی-20 گنٛدنک گوٚڈنیوک موقع یتن تٔمؠ ایون مورگن آؤٹ کوٚر تہٕ پنن گۄڈنیوک T-20 بین الاقوٲمی وکٹ حٲصل کوٚر تہٕ أمؠ سٕنٛد بالِنٛگ ہنٛد اعدادٕ ٲسہ 4 اوورن مَنٛز 1/32۔

 اِبتدٲے زِندگی  

پَرِ چھ ہِندوستان کس کشمیر کس اننت ناگ ضِلس مَنٛز ویٚجہِ برٛور  مَنٛز زامُت۔ تٔمس ٲس جموں و کشمیر خٲطرٕ گنٛدنہٕ برٛونٛہہ جموں و کشمیر کہ اکہ سابق فرسٹ کلاس کرکٹر، عبدُل قَیوٗم سٕنٛد تربیت دنہٕ آمٕژ۔رَسوٗل سنٛد مول غۄلام رَسوٗل تہٕ بوے آصِف رَسوٗل تہٕ چھ مسابقتی کرکٹ گنٛدمت۔

 ذٲتی زِندگی  

اَگَست 2017 ہس مَنٛز کوٚر رَسوٗلن شۄپیان ضِلہٕ کس سری نگر-شۄپیان شاہراہس پؠٹھ ینہٕ وٲلس گام رٲنؠ پوٗر چہ کورِ سۭتہ خانٛدر۔ أمہ سٕنٛز خانٛدارنہ چھےٚ کشمیر یونیورسٹی ہٕنٛز طالبہ تہٕ أمہ کٔر اَمہِ پیٚٹھٕ عربی مَنٛز پوسٹ گریجویشن مکمل۔Network, KL News (7 August 2017). "Kashmiri cricketer Parvez Rasool married". Kashmir Life. Retrieved 24 August 2021.

حَوالہٕ